Цэнтр аграгарадка пачаў жыць святам яшчэ да афіцыйнага адкрыцця. Выхадным днём цэлыя сем’і падцягваліся на гукі вясёлай музыкі. Жыхары вёскі радаваліся сонечнаму дню і магчымасці пазнаёміцца з выставай сувеніраў, што ладзілася аб’яднаннем народных майстроў “Скарбніца”. Вабіла разнастайнасць экспанатаў умельцаў з Суднікаў, Сакаўшчыны, Вішнева, Дораў, Валожына. Жанна Мойса і Таццяна Часнок з гумарам падышлі да пастаўленай задачы. Іх выстава вырабаў з бісеру называлася “Заўтра Новы год, а вы без ёлкі!”. Святлана Семяняга і Наталля Хаванская правялі розыгрыш бясплатнай латарэі. Асноўнай “персонай” на выставе была малпа-гумарыстка. З цікавай лялькай фатаграфаваліся не толькі хлопчыкі і дзяўчынкі, але і сталыя людзі.